Джебел (община)

Община Джебел се намира в Южна България и е една от съставните общини на област Кърджали.

География

Географско положение, граници, големина 
Общината е разположена в югозападната част на област Кърджали. С площта си от 229,079 km2 е няй-малката сред 7-те общините на областта, което съставлява 7,14% от територията на областта. Границите ѝ са следните:
 на северозапад – община Ардино;
 на север – община Кърджали;
 на изток – община Момчилград;
 на юг – община Кирково;
 на югозапад – община Златоград, област Смолян;
 на запад – община Неделино, област Смолян.

Природни ресурси

Релеф 
Релефът на община Джебел е ниско планински и хълмист. Тя се намира изцяло в пределите Източните Родопи. Цялата ѝ територия е заета от източните разклонения на източнородопския рид Жълти дял с максимална височина от 1044 m, разположена западно от село Контил. От него на изток и югоизток се спускат два дълги и тесни рида, потъващи в долината на река Върбица. Най-мощният е южният – Устренски рид, разположен между долините на река Върбица и левият ѝ приток Джебелска река. Неговата максимална височина е връх Ветреник (1031 m), издигащ се северозападно от село Припек. Северният безименен рид е много по-къс, по-тесен и по-нисък и е разположен между долините на Джебелска река на юг и Дива река (Читак дере) на север. Между тях протича Джебелска река, която в района на общинския център град Джебел образува голямо долинно разширение известно като Джебелска котловина. В коритото на Дива река, северно от село Софийци се намира най-ниската точка на общината – 246 m н.в.

Води 
Територията на община Джебел изцяло попада във водосборния басейн на река Върбица (десен приток на Арда). В нея отляво се вливат три големи притока – Саръяр дере (Яр дере), Джебелска река (Дерменчай) и Дива река (Читак дере), които отводняват над 90% от територията на общината. В най-югозападната ѝ част, по югозападния склон на Устренския рид протичат малки и къси реки леви притоци директно на Върбица или на левия ѝ приток Неделинска река (Узундере).

Население

Етнически състав (2011) 
Численост и дял на етническите групи според преброяването на населението през 2011 г.:

Населени места 
Общината има 47 населени места с общо население 8375 жители към 7 септември 2021 г.

Административно-териториални промени 
 МЗ № 2820/обн. 14.08.1934 г. – преименува с. Шейх Джумая на с. Джебел;
 – преименува с. Гюнели на с. Припек;
 МЗ № 3225/обн. 21.09.1934 г. – преименува с. Кючук Виран на с. Мишевско;
 МЗ № 3775/обн. 07.12.1934 г. – преименува с. Арнаутлар на с. Албанци;
 – преименува с. Рамаданлар на с. Великденче;
 – преименува с. Дерменджилер (Дерминджилер) на с. Воденичарско;
 – преименува с. Курт кьой на с. Вълкович;
 – преименува с. Гьолджик на с. Генерал Гешево;
 – преименува с. Неби паша на с. Генерал Фичево;
 – преименува с. Шейх кьой на с. Главатарци;
 – преименува с. Ахчилар на с. Готварско;
 – преименува с. Хасан оллар на с. Добринци;
 – преименува с. Джанбашли на с. Душинково;
 – преименува с. Али факъ на с. Желъдово;
 – преименува с. Саръ яр на с. Жълти рид;
 – преименува с. Елиястчъ (Елехче) на с. Илийско;
 – преименува с. Казаклъ на с. Казаците;
 – преименува с. Ташлъ кьой на с. Каменяне;
 – преименува с. Ахмед дере на с. Козица;
 – преименува с. Базиргян кьой на с. Купците;
 – преименува с. Гьолджук на с. Лебед;
 – преименува с. Тюлер на с. Мрежичко;
 – преименува с. Испалар на с. Овчево;
 – преименува с. Бекташлар на с. Папрат;
 – преименува с. Кайряк сейдели на с. Плазище;
 – преименува с. Тепе алтъ на с. Подвръх;
 – преименува с. Сатъ кьой на с. Полянец;
 – преименува с. Дере кьой на с. Поточе;
 – преименува с. Яр дере на с. Ридино;
 – преименува с. Каба ач (Хасърджилар) на с. Рогозари;
 – преименува с. Хасърджик на с. Рогозче;
 – преименува с. Сърт кьой на с. Рът;
 – преименува с. Кая баши на с. Скалина;
 – преименува с. Ходжа кьой на с. Слънчоглед;
 – преименува с. Ахмед спахи на с. Софийци;
 – преименува с. Софталар на с. Софтите;
 – преименува с. Чаваклар на с. Телчарка;
 – преименува с. Кангълар на с. Търновци;
 – преименува с. Арслан ходжа на с. Тютюнче;
 – преименува с. Алъ кьой на с. Цвятово;
 – преименува с. Клисали на с. Църквица;
 – преименува с. Чакалар на с. Чакалци;
 – преименува с. Хавъзлъ на с. Щерна;
 – преименува с. Елма чукур на с. Ямино;
 МЗ № 3778/обн. 07.12.1934 г. – преименува с. Джелил оглар на с. Дихановци;
 – преименува с. Иманоглар на с. Едноверци;
 МЗ № 3079/обн. 23.11.1940 г. – заличава селата Главатарци и Едноверци и ги присъединява като квартали на с. Джебел;
 Указ № 546/обн. 15.09.1964 г. – признава с. Джебел за с.гр.т. Джебел;
 Указ № 829/обн. 29.08.1969 г. – заличава селата Готварско и Дихановци и ги присъединява като квартали на с.гр.т. Джебел и го признава за гр. Джебел;
 Указ № 409/обн. 27.03.1981 г. – преименува с. Софтите на с. Модрен;
 Указ № 583/обн. 14.04.1981 г. – отделя кв. (н.м.) Билярал (от с. Щерна) и го присъединява като квартал (н.м.) на с. Търновци;
 – отделя кв. (н.м.) Тополника (от с. Църквица) и го присъединява като квартал (н.м.) на с. Мишевско;
 Указ № 970/обн. 04.04.1986 г. – признава н.м. Брежана (от с. Търновци) за отделно населено място – с. Брежана;
 – признава н.м. Жълтика (от с. Щерна) за отделно населено място – с. Жълтика;
 – признава н.м. Рожденско (от с. Контил) за отделно населено място – с. Рожденско;
 – признава н.м. Сипец (от с. Мишевско) за отделно населено място – с. Сипец;
 – признава н.м. Черешка (от с. Контил) за отделно населено място – с. Черешка;
 – заличава с. Генерал Фичево и го присъединява като квартал на гр. Джебел;
 Реш. МС №985/обн. ДВ бр.99/14.12.2012 г. – заличава с. Модрен и заедно със землището му го присъединява като квартал на с. Мишевско.

Транспорт 
През общината преминават изцяло или частично 5 пътя от Републиканската пътна мрежа на България с обща дължина 57,2 km:
 участък от 2,3 km от Републикански път I-5 (от km 367,3 до km 369,6);
 участък от 19,3 km от Републикански път III-508 (от km 4,1 до km 23,4);
 началният участък от 14,7 km от Републикански път III-5082 (от km 0 до km 14,7);
 целият участък от 12 km от Републикански път III-5084;
 последният участък от 8,9 km от Републикански път III-8673 (от km 2 до km 10,9).

Топографска карта

Външни препратки 
 Официален сайт на община Джебел

Източници